open-index/open-wikipedia-markdown huggingface dataset:
יצחק עקביהו

**יצחק עקביהו** (24 במאי 1913 – 28 ביוני 1999) היה משורר עברי, מתרגם ועורך.

## ביוגרפיה
נולד בעיר ברסלאו, ברסלוי, שהייתה אז שייכת לגרמניה, בשנת 1913. נפטר בארץ בשנת 1999.

יצחק עקביהו השלים את לימודי בית הספר שלו בעיר הולדתו והמשיך בלימודיו באוניברסיטת ברסלאו. בשנת 1939 קטע את לימודיו ועלה לארץ ישראל. בתחילה השתקע בירושלים, והמשיך בלימודיו באוניברסיטה העברית. משנת 1944 היה מורה למקצועות הספרות והלשון בבתי ספר תיכוניים בעיר.

יצחק עקביהו היה בין עשרות הסופרים ואנשי הרוח, שנענו לקריאתו של אבא חושי, ראש עיריית חיפה, לבוא ולהתיישב בעיר, ובראשית שנות החמישים קבע את מושבו בחיפה. שיריו העבריים הראשונים נתפרסמו אצל המשורר והעורך יצחק למדן, בכתב העת "גליונות", בשנת 1949. מאז פרסם ספרי תרגום עיון ושירה.

יצחק עקביהו תרגם גם שירים בודדים של משוררי העולם הגדולים, שלא כונסו בספר.

אוניברסיטת בר-אילן קבעה פרס דו שנתי, למפעל חיים בתחומי השירה וביקורת השירה, על שמו של יצחק עקביהו, סכום הפרס הוא כמה עשרות אלפי שקלים חדשים. בין הזוכים בפרס ע"ש עקביהו בשנים האחרונות נמנים: עליזה גרינברג, דן מירון, זיוה שמיר, נעמי שמר, דליה רביקוביץ' ואחרים.

## יצירתו
### ספרי שירה
***מראה ושיח**, גליונות, 1952.
***מנגינת חצות**, דביר, 1961.
***התרת נדרים**, רישומים דוד קדם, 1963.
***אצלי בבית, מכ-שירי תקשורת**, תל אביב, 1969.
***שירי קל-וחומר**, תל אביב, 1976.
***קונצרט למינויים**, שירים דלי-שומן, ירון גולן, תל אביב, 1990.

### ספרי עיון
***ילקוט שירים**, משירתו של ש. שלום, ליקט והוסיף מבוא והסברים יצחק עקביהו, עורך הילקוט - ש’ קרמר, תל אביב, יבנה, 1968.
***מה אמרו הגרמנים**, ליקט ותרגם יצחק עקביהו, תל אביב, 1972.
***לפנים משורת השיר**, עיון ודיון, חיפה, 1975.
***דמותו של האב בשירה הצעירה**, תל אביב, עקד, 1976.
***נוגע בלב העולם**, על שירת ש. שלום, תל אביב, 1992.

### תרגומים
***סוניטות מן הפורטוגלית**, מאת אליזבט ברט בראונינג, תרגום - יצחק עקביהו, תחריטים - אברהם אופק, כתב יונה קולמן, עקד, תל אביב, 1964.
***בארץ המאגיה**, מאת אנרי מישו, עברית - יצחק עקביהו, ציורים ועיצוב אותיות - אמציה כ"ץ, עקד, תל אביב, 1965.
***סיפורים על האלוהים**, מאת ריינר מריה רילקה, מגרמנית - יצחק עקביהו, תל אביב, 1978.
***שעה שנלך בשבילים אפלים**, מאת גיאורג טראקל, תרגם מגרמנית והוסיף אחרית דבר יצחק עקביהו, הקיבוץ המאוחד, 1988.
***דוקטור גראסלר** רופא המרחצאות וסיפורים אחרים, מאת ארתור שניצלר, זמורה ביתן, תל אביב, 1993.

## קישורים חיצוניים
* 
* 

קטגוריה:משוררים כותבי עברית
קטגוריה:מתרגמים ישראלים
קטגוריה:אישים שעל שמם פרס ספרותי
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1913
קטגוריה:ישראלים שנפטרו ב-1999
פורייה

**פוּרִיֶיה** הוא התעתיק העברי לשם המשפחה הצרפתי **Fourier**.

קטגוריה:שמות משפחה
אלכסנדר אופרין

**אלכסנדר איוונוביץ אוֹפָּרין** (ברוסית: **Александр Иванович Опарин**; 2 במרץ 1894 – 21 באפריל 1980) היה ביוכימאי סובייטי, ממייסדי חקר מוצא החיים.

## ביוגרפיה
אופרין נולד באוגליץ' שבאימפריה הרוסית (בתחומי רוסיה של ימינו). סיים את לימודיו באוניברסיטת מוסקבה בשנת 1917. בשנת 1924 הציג תאוריה להתפתחות החיים על פני כדור הארץ הקדום על ידי אבולוציה כימית הדרגתית של תרכובות אורגניות. בשנת 1935 ביחד עם אלכסיי באך הקים את מכון RAS לביוכימיה. בשנת 1946 התקבל כחבר באקדמיה הסובייטית למדעים. בשנת 1970 נבחר לנשיא הארגון הבינלאומי לחקר ראשית החיים.

בשנת 1974 זכה בפרס לנין ובשנת 1976 זכה בפרס קלינגה.

נפטר בשנת 1980 ונקבר במוסקבה.

## מודל אופרין
אופרין מכונה לעיתים כ"דרווין של המאה ה-20" בזכות התאוריה פורצת הדרך שלו על מוצא החיים. תאוריה זו מהווה את הבסיס התאורטי לתחום גם כיום. אופרין הציג מספר הנחות יסוד:
# אין הבדל מהותי בין חומר חי וחומר חסר-חיים. לכן חיים יכלו להיווצר מחומרים רגילים בתהליך של אבולוציה כימית.
# חומרי הבסיס לחיים על כדור הארץ הקדום היו דומים לאלו הנמצאים במערכת השמש, כגון בענקי הגזים צדק ושבתאי אשר מכילים מתאן, אמוניה, מימן ומים.
# בתחילה היו בנמצא תרכובות אורגניות פשוטות באוקיינוסים אשר יצרו את המרק הקדמון. בהדרגה עלתה רמת המורכבות של תרכובות אלו בתגובות כימיות רגילות אשר אפשרו קטליזה של תגובות כימיות נוספות ויצירה של מערכות מסודרות ואוטוקטליזה.
# תחרות על המשאבים ומולקולות הבסיס גרמה לברירה טבעית אשר הניעה את המשך תהליך העלייה במורכבות ויצירת מגוון המינים קיים כיום.

אופרין היה הראשון להגדיר את השלבים הראשוניים של התפתחות חיים ולהציע מנגנון כללי לתהליך.

## כתביו המרכזיים
* "The Origin of Life on Earth"
* "Life, Its Nature, Origin and Evolution"
* "The History of the Theory of Genesis and Evolution of Life"
* כתיבת ערכים באנציקלופדיה הסובייטית הגדולה.

## ראו גם
* המרק הקדום
* מוצא החיים
* ניסוי מילר-יורי

## קישורים חיצוניים

* 
* 

## הערות שוליים

קטגוריה:מדענים סובייטים
קטגוריה:ביוכימאים רוסים
קטגוריה:זוכי פרס לנין
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1894
קטגוריה:סובייטים שנפטרו ב-1980
אוהב גר לוצאטו

**אוהב גר לוצאטו** (באיטלקית: **Philoxène Luzzatto** או **Filosseno Luzzatto**, טריאסטה, 10 ביולי 1829 – פדובה, 25 בינואר 1854) היה בלשן יהודי-איטלקי, בנו של שמואל דוד לוצאטו ובלהה בת שבע (לבית סגרה).

## שמו וקורות חייו
שמו הייחודי מקורו בפסוק שמתאר את תכונות אלוהים: ". אביו שד"ל נתן לו שם זה כשמו של מחקר על תרגום אונקלוס המיוחס לאונקלוס הגר בו עסק באותם ימים.

לוצאטו למד בבית המדרש לרבנים בפדובה שניהל אביו, וכבר בגיל 15, החל במחקריו בתחום השפות השמיות והסנסקריט. בין השאר עסק בפיענוח כתובות על מצבות בבית הקברות היהודי בפדובה. חלק ממחקריו בתחום זה יצאו לאור על ידי אביו בספרו "כוכבי יצחק". כמו כן עסק אוהב גר בשאלת מוצאם ומנהגיהם של יהודי אתיופיה וניהל חליפת מכתבים ארוכה עם כהני העדה. כבר בהיותו כבן עשרים נודע אוהב גר לוצאטו בקרב הקהילה המדעית באירופה.

חלק מחייו חי בפריז, שם התגורר אצל יהודי עשיר בשם אברהם הכהן ונתמך בו. לאחר שנים תמך אברהם הכהן גם בשד"ל ומימן את ההוצאה לאור של חלק ממחקריו. בתקופה זו לקה אוהב גר לוצאטו במחלה קשה, ולאחר חצי שנה החלים מעט וחזר לבית אביו לפדובה. לאחר תקופה קצרה חלה שוב, וכעבור כחצי שנה נפטר, בגיל 24 שנה בלבד.

## מחקריו
כתב מספר מחקרים חשובים בבלשנות, ביניהם:
* הסנסקריטיזם של השפה האשורית (1849)
* מחקרים על הכתובות האשוריות של פרספוליס, ואן, המדאן, וחורסאבאד (1850)
* הערה על חסדאי אבן שפרוט (1852)
* חיבור על היהודים החבשים או הפלשים (1851)
כמו כן תרגם שמונה עשר פרקים מספר יחזקאל לאיטלקית עם ביאור עברי.

## עץ משפחת לוצאטו

## ראו גם
* איגרת אל הפלאשים שבאירופה (1848)

## קישורים חיצוניים

* 
* כרך 12 ו כרך 13  של Archives israélites, בהם פורסמו ארבעה עשר מכתבים של אוהב גר על יהדות אתיופיה.
* 

אוהב גר
קטגוריה:חוקרי ביתא ישראל
קטגוריה:בלשנים ולשונאים יהודים איטלקים
קטגוריה:פריז: אישים
קטגוריה:ילידי 1829
קטגוריה:איטלקים שנפטרו ב-1854
סן לואי דו הא! הא!

**סן לואי דו הא! הא!** (בצרפתית: **!Saint-Louis-du-Ha! Ha**) היא עיירה בפרובינציית קוויבק שבקנדה שנוסדה ב-14 ביולי 1874. העיירה ממוקמת בקרבת הגדה הדרומית של נהר סנט לורנס ומתגוררים בה 1,311 תושבים (נכון ל-2021). עיקר כלכלת העיירה מבוסס על חקלאות.

המוטו של העיירה הוא "Solidaire dans le labeur" ("שותפות בעבודה").

## מקור השם
מקור השם, לפי אחת הסברות, הוא בעיוות של המילה "הא הא" שמשמעה גדר חיה או מחפורת. לפי סברה אחרת, מקור השם באנחת הרווחה ("הא! הא!") של מייסדי העיירה שראו את אגם טמיסקואטה הסמוך, או קריאת הפתעה בשפת הילידים. סימני הקריאה מופיעים בפרסומי העיירה הרשמיים כחלק מהשם, והיא בין הערים הבודדות בעולם שבשמן יש סימן קריאה, והיחידה שבשמה מופיעים לפחות שני סימני קריאה.

לעיר ניתן שיא גינס עבור מספר סימני הקריאה הגדול ביותר בשם של עיירה.

## ראו גם
*וסטוורד הו!

## קישורים חיצוניים

* 

## הערות שוליים

קטגוריה:קוויבק: יישובים
קטגוריה:יישובים שהוקמו ב-1874
סטיבן כץ

פרופ' **סטיבן כץ** (באנגלית: **Steven T. Katz**; נולד ב-24 באוגוסט 1944 בג'רזי סיטי, ניו ג'רזי) הוא פילוסוף יהודי, יושב ראש מרכז אלי ויזל למדעי היהדות באוניברסיטת בוסטון במסצ'וסטס, ארצות הברית.

כץ קיבל תואר דוקטור בפילוסופיה מאוניברסיטת קיימברידג', אנגליה ב-1972. לפני מינויו באוניברסיטת בוסטון, לימד כץ בדארטמות' קולג' מ-1972 עד 1984. הוא הצטרף לפקולטה של אוניברסיטת קורנל ב-1984 עד 1998 כפרופסור ללימודים בנושאי מזרח (יהדות); במהלך השנים 1985–1989 כיהן כיושב ראש של המחלקה ללימודים בנושאי מזרח וכמנהל תוכנית הלימודים היהודיים.

פרופסור כץ הוא העורך של הרבעון האקדמי "Modern Judaism". נמנה עם המערכת של האנציקלופדיה של השואה.

## פרסומים נבחרים
* **פילוסופים יהודים** (1975)
* **רעיונות ומושגים יהודיים** (1977)
* **דיאלוגים שלאחר השואה** (1984)
* **היסטוריציזם, השואה וציונות** (1992)
* **השואה בהקשר היסטורי** (1994)

## פרסים
* 1984 - פרס הספר היהודי הלאומי על "דיאלוגים שלאחר השואה".
* 1994 - "ספר יוצא מן הכלל בפילוסופיה ובתאולוגיה" (אגודה אמריקאית של מו"לים אוניברסיטאיים) על "השואה בהקשר היסטורי".
* 1999 - פרס לוקאס (אוניברסיטת טיבינגן).

## קישורים חיצוניים
* עמוד הבית של אוניברסיטת בוסטון 
* 

קטגוריה:סגל אוניברסיטת בוסטון
קטגוריה:פילוסופים יהודים אמריקאים
קטגוריה:בעלי תואר דוקטור מאוניברסיטת קיימברידג'
קטגוריה:חוקרי השואה
קטגוריה:סגל דארטמות' קולג'
קטגוריה:סגל אוניברסיטת קורנל
קטגוריה:אמריקאים שנולדו ב-1944
ג'סיקה ראביט

**ג'סיקה ראביט** (באנגלית: **Jessica Rabbit**) היא דמות בדיונית שנוצרה על ידי הסופר גארי וולף ברומן ההומוריסטי שלו "מי צינזר את רוג'ר ראביט?". לימים נעשה שימוש בדמות על ידי חברת וולט דיסני ואמבלין אנטרטיינמנט, בסרט שהפיקו תחת השם "מי הפליל את רוג'ר ראביט" המבוסס אך בקושי על ספרו של וולף.

על פי הספר, ג'סיקה הייתה דמות פורנו-קומית שתמונותיה הופיעו בלוחות שנה זולים ושהתאפיינה בגילויי אובססיביות ביחס לבעלה המנוכר אליה, שהיה כוכב פורנו-קומי בשם רוג'ר ראביט.

בסרט, דמותה לובשת צורה מעט שונה בהשוואה לספר, בהיותה אדם "לוהט" למדי (ראביט היה שם משפחתו של בעלה) בצורת זמרת מונפשת במועדון ערב הקרוי בשם "מועדון הדיו והצבע". בסרט היא אחת ממספר דמויות אחרות החשודות בהפללת בעלה, כוכב מונפש מפורסם אחר. דיבוב קולה של ג'סיקה נעשה על ידי השחקנית קת'לין טרנר, שאומנם לא זכתה לשבחים רבים במיוחד על כך, אך זכתה להם בסרטים דומים שהופקו בעקבותיו.

בסצנה הראשונה של ג'סיקה בסרט, רעייתו של מפיק הסרט סטיבן ספילברג, איימי אירווינג, לוהקה לשירת השיר "Why Don't You Do Right?" (למה שלא תנהג בהגינות?).

היא אמרה לווליאנט: 

חובבי קולנוע רבים ראו בג'סיקה ראביט מעין "פרנקנשטיין של אלילות הקולנוע", שהורכב מקולה המדבר של לורן באקול, רגליה של בטי גרייבל, גופה וישבנה של מרילין מונרו, החזה של ג'יין מנספילד, השיער של ורוניקה לייק, העיניים של מרלן דיטריך וקול שירתה של ג'ודי גארלנד. לא פחות מכך, היא נחשבת לאישה המונפשת הסקסית ביותר לפי אתר הבידור Retrocrush.

כשהסרט הופיע לראשונה, נתגלעה מחלוקת בענף הבידור הנוגעת לסצנה שבה נראים בחטף חלקיה המוצנעים של ג'סיקה. במהלך הסצנה, ג'סיקה ואדי נזרקים יחדיו ממונית, דבר שגרם לשיפולי השמלה האדומה שלה להשתפל לעבר ירכיה שנפשקו מעט.

במשך מספר תמונות במהלך נפילתה השנייה, לבושה התחתון נעלם לכאורה תוך חשיפת אבריה המוצנעים. במהלך שלוש התמונות הללו האזורים המוצנעים של ג'סיקה כהים יותר בצבעם בהשוואה לעור רגליה החשופות ובוודאי שלא כמו הצבע האדום הכהה הדומה לצבע הלבוש התחתון שלה. צייר האנימציה וההיסטוריון של חברת דיסני, מארק קאוזלר, חקר את התמונות הללו והסיק שמדובר בטעות צבע.

בשנת 2022 הוציא וולף ספר פריקוול בשם "Jessica Rabbit: XERIOUS Business", המספר על חייה של ג'סיקה לפני שהכירה את רוג'ר.

## קישורים חיצוניים

* אתר המעריצים ImNotBad.com 

## הערות שוליים

קטגוריה:דמויות ספרותיות
קטגוריה:דמויות קולנועיות
קטגוריה:דיסני: דמויות
קטגוריה:זמרים בדיוניים
קיגומה

**קיגומה** (אנגלית: **Kigoma**) היא עיר במערב טנזניה.

## גאוגרפיה
העיר שוכנת על החוף המזרחי של אגם טנגניקה ובקרבת הגבול עם בורונדי. היא משמשת כבירת מחוז קיגומה ונכון ל-2007 אוכלוסייתה מונה 135,234 נפשות. העיר ההיסטורית אוג'יג'י נמצאת כ-6 ק"מ דרומית לקיגומה.

נמל קיגומה הוא הנמל הפעיל ביותר בטנזניה והיחיד המקושר עם ערים אחרות באמצעות מסילת ברזל. הנמל סובל בשנים האחרונות מבעיית סחף אשר הורידה את גובה המים במעגן ולפיכך גם את הפוטנציאל שלו. באמצע שנת 2007 הכריזה ממשלת טנזניה על כוונתה להקים אזור סחר בנמל.

מן העיר מפליגות מעבורות לבוג'ומבורה, בירת בורונדי, למפלונגו אשר שוכנת לחופו הדרומי של האגם, לאובירה שברפובליקה הדמוקרטית של קונגו.

בנוסף, מסילת ברזל שמפעילה חברת הרכבות הטנזנית מקשרת בינה לבין העיר דאר א-סלאם שלחוף האוקיינוס ההודי. המסילה הוקמה בשנת 1915 כשהאזור היה חלק ממזרח אפריקה הגרמנית. הכבישים המשרתים את העיר הם דרכי חצץ או עפר ומתחברים למערכת התחבורה הלאומית של טנזניה.

## קישורים חיצוניים

קטגוריה:טנזניה: ערים
קטגוריה:טנזניה: ערי נמל
לשון הקודש

250px|ממוזער|קריאה בתורה
**לשון הקודש** הוא כינוי יהודי לשפה העברית, ולעיתים לשפה הארמית, בהן נכתבו הטקסטים הדתיים מן התורה ועד לספרות הרבנית בכל הדורות. המונח שימש בהנגדה ללשונות שדוברו בקרב הציבור היהודי הרחב למן הפסקת השימוש בעברית כלשון חיה, כמו יידיש או ערבית-יהודית, ומתייחס בעיקר לשפה בעת תקופת הביניים שלה.

## מקור הכינוי

הביטוי "לשון הקודש" מופיע לראשונה בקטע ממגילות קומראן המתוארך לימיו של הורדוס שמספרו 4Q464, בהקשרו של אברהם. עוד לפני כן, נאמר בספר היובלים, המתוארך למאה השנייה לפני הספירה, כי לשון דיבורו של האל לאברהם הייתה עברית: "ויאמר ה' אלהים אלי פתח פיו ושפתיו ופקח אזניו, ואחל לדבר עברית כלשון עמו". בספרות המקרא, אין כל אזכור לכך ששמה של שפת בני ישראל הוא "עברית", כאשר, אין  כל אזכור לייחוד של שפה זו על פני שפות אחרות - שפת בני ישראל מכונה "יהודית" או "שפת כנען". מכאן, שייחוד השפה העברית החל בתקופת בית שני, לאחר הפיכת הארמית והיוונית לשפות מדוברות במרחב הארץ ישראלי, כאשר רב הלשוניות, לצד המשך השימוש בעברית כשפת הפולחן בבית המקדש, גרמו להפיכת העברית לסמל לאומי.

בהמשך, מופיע הביטוי "לשון הקודש" בדברי חז"ל: 
במשמעות מצומצמת, מתייחס הביטוי "לשון הקודש" לא לעברית כולה, אלא לעברית המקראית בלבד. במשמעותו המורחבת הוא משמש לשילוב של העברית והארמית התלמודית בתוך העברית הרבנית ששימשה לכתיבת הספרות התורנית של ימי הביניים והעת החדשה. 

משמעותו המדויקת של המושג "לשון הקודש" מתבארת גם על פי המושג המנוגד לו. במשנה ובתלמוד בא המושג להוציא את הלשונות הלועזיות שהיו מדוברות בסביבת היהודים: "אמר רבי, בארץ ישראל לשון סורסי למה? אלא אי לשון הקודש אי לשון יוונית. ואמר רב יוסף, בבבל לשון ארמי למה? אלא או לשון הקודש או לשון פרסי" (). בתפיסתם של הראשונים הייתה לשון המקרא לשון הקודש, לעומת לשון חז"ל; ביידיש משמש הביטוי "לשון הקודש" לתאר את המרכיב העברי-ארמי שלה, לעומת המילים שמקורן בגרמנית או בשפות הסלאביות. אצל זרמים חרדיים בעיקר בחו"ל משמש הביטוי "לשון הקודש" כתחליף לשם "עברית" ככינוי הרגיל לשפה, ומשתמשים בלשון הקודש ביומיום בעיקר בכתיבה, ולעומת זאת את העברית המודרנית הרבה מהם לא יודעים כלל. זרמים קיצוניים בדוגמת העדה החרדית אף נמנעים מלהשתמש במילים שהתחדשו מאז תחיית השפה העברית.

הוגי דעות יהודיים הציעו נימוקים שונים לכך שדווקא העברית היא "לשון הקודש". הרמב"ן הציע נימוק המבוסס על השימוש שנעשה בשפה זו:

הרמב"ם נימק את העדפת העברית בתכונות פנימיות המאפיינות אותה (בספרו מורה נבוכים שנכתב בערבית יהודית):

## לקריאה נוספת
*שלמה הרמתי, "מדוע נקראת העברית 'לשון הקודש'?", בתוך: **עברית חיה במרוצת הדורות - מרס"ג ועד טלר**, הוצאת מסדה, 1992

## קישורים חיצוניים
* יואב שחם, מדוע העברית מוגדרת כלשון הקודש, ישיבת הר עציון, אלון שבות.
 
## הערות שוליים

קטגוריה:עברית
קטגוריה:ניבים וביטויים חז"ליים
פשוש (סדרת טלוויזיה)

**פשוש** (בצרפתית: **Polochon**) היא סדרת הנפשה צרפתית בת 26 פרקים שהופקה לטלוויזיה ב-1989. הסדרה שודרה בישראל בטלוויזיה החינוכית בין השנים 1991 -1992.

את שיר הפתיחה והסיום העברי של הסדרה ביצעה חני נחמיאס, לתרגום דפנה אילת.

## תקציר העלילה
הדמות הראשית היא ילד בשם פשוש אשר גר באזור כפרי בחווה של סבו וסבתו יחד עם אחותו דנה. בכל פרק פשוש וחברתו הטובה שירלי נוהגים לקחת חלק בכל מיני הרפתקאות. פשוש נוטה לעיתים רבות להסתבך עם הילד של השכנים, גד. בנוסף, לפשוש יש את היכולת לזמן יצור כחול מסתורי בעל כוחות קסם המכונה קיסמוני אשר מסוגל לפתור את כל בעיותיו של פשוש.

## דמויות
* פשוש (עירית שילה)
* שירלי (אורנה לביא פלינט)
* בוב (שחר צרפתי)
* גד (ענת צחור)
* קיסמוני (שמעון כהן)
* סבא יהושע (שמעון כהן)
* סבתא בתיה (שרית סרי)
* דנה (שרית סרי)
* אליס (שרית סרי)
* גרשון (עודד מנשה)
* גמליאל (אהרן קפלן)

## קישורים חיצוניים

* 

קטגוריה:סדרות הנפשה צרפתיות
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה צרפתיות שעלו לשידור בשנות ה-1980
מפרץ קרפנטאריה

[שמאל|ממוזער|250px|מפה הולנדית משנת [1859]]
**מפרץ קרפנטאריה** (באנגלית: **Gulf of Carpentaria**) הוא מפרץ רדוד המוקף משלושת עבריו ביבשת אוסטרליה, ומצוי בצפונה של היבשת. צפונית למפרץ מצוי ים אראפורה המפריד בין אוסטרליה לגינאה החדשה. 
המפרץ נוצר במהלך עידן הקרח האחרון, והוא "צעיר" מבחינה גאולוגית.

## גאוגרפיה
המפרץ מוקף בשפלה שטוחה ונמוכה. ממערב למפרץ מצויה ארץ ארנהם ואזור טופ אנד של הטריטוריה הצפונית. ממזרח למפרץ מצוי חצי האי כף יורק. דרומית למפרץ מצויי אזור המכונה "אזור המפרץ" ("Gulf Country") של קווינסלנד.

## אקלים
אקלים המפרץ חם ולח. באזור המפרץ שתי עונות. העונה היבשה נמשכת בין אפריל לנובמבר, והיא מאופיינת ברוחות דרומיות מזרחיות ומזרחיות יבשות. העונה הרטובה נמשכת בין דצמבר ולמרץ ומרבית המשקעים יורדים בעונה זו.

## היסטוריה
האירופאי הראשון שחקר את אזור המפרץ היה ההולנדי וילם יאנסזון, בשנת 1606. הולנדי נוסף, יארן קרסטנזון (Jan Carstenszoon), חקר את האזור בשנת 1623 וקרא למפרץ על שם פייטר דה קראפנטייר (Pieter de Carpentier) – המושל הכללי של איי הודו המזרחית ההולנדיים באותה עת.
מתיו פלינדרס מיפה את אזור המפרץ בין השנים 1802–1803. החוקר הראשון שהגיע לאזור דרך היבשה ולא דרך הים היה הפרוסי לודוויג לייכהרדט (Ludwig Leichhardt) שחקר את אזור המפרץ בין 1844–1845.
בשנת 1856 חקר את האזור אוגוסט גרגורי ולאחריו בעקבות משלחת בורק ווילס  משנת 1861 משלחותיהם של ג'ון מקינלי, פרדריק ואקר וויליאם לנדסבורו עמדו בראש משלחות חיפוש בשנים 1861 ו-1862 בניסיון למצוא את בורק ווילס.

## קישורים חיצוניים

* 

קרפנטאריה
קרפנטאריה
קטגוריה:הטריטוריה הצפונית: גאוגרפיה
קטגוריה:קווינסלנד: גאוגרפיה
פרס עקביהו

**פרס יצחק עקביהו לשירה וביקורת** הוא פרס ספרותי יוקרתי, המוענק למשוררים עבריים ולחוקרי שירה עברית על מפעל חיים. הפרס מוענק מטעם המחלקה לספרות עם ישראל באוניברסיטת בר-אילן ובשנת 2021 הסכום הכספי לחלוקתו היה בגובה 40,000 ש״ח. הפרס נקרא על שמו של המשורר, המסאי והמתרגם יצחק עקביהו, אשר ייסד קרן מיוחדת למימון הענקת הפרס לספר שירים עבריים או ספר עברי מתחום הביקורת הספרותית.

הפרס הוענק לראשונה בשנת 2000 למשורר יעקב אורלנד, וזכו בו, לסירוגין, משוררים וחוקרי ספרות. חלק מיתרת הסכום מוקדשת לתמיכה בספר מחקר של סגל המחלקה לספרות עם ישראל באוניברסיטת בר-אילן.

## זכיות

* המשורר יעקב אורלנד (2000)
* המבקר והפרשן מרדכי שלו (2002)
* המשוררת נעמי שמר (2003)
* החוקרת זיוה שמיר (2004)
* המשוררת דליה רביקוביץ' (2005)
* פרופסור דן מירון ועליזה טור מלכא (2006)
* פרופסור בנימין הרשב (2007, 2008)
* המשורר נתן זך (2009)
* החוקרת פרופסור חנה קרונפלד מאוניברסיטת ברקלי (2010)
* החוקר והמתרגם דוד וינפלד (2011)
* המשוררת טל ניצן (2019)
* המשוררת דינה קטן בן-ציון (2021)

## קישורים חיצוניים

* טקס הענקת פרס עקביהו לשירה לתשע"ט למשוררת טל ניצן

## הערות שוליים

קטגוריה:אוניברסיטת בר-אילן
עקביהו
*
ים האלמוגים

**ים האלמוגים** (באנגלית: **Coral Sea**) הוא ים שולי המהווה חלק מהאוקיינוס השקט, המצוי לחופיה הצפון מזרחיים של אוסטרליה. ים האלמוגים מתאפיין בטמפרטורה חמה ויציבה, עם גשמים וסופות טרופיות לעיתים תכופות. מקור השם הוא בריבוי שוניות האלמוגים המצויות בו, ובהם איי ויליס, קורינגה ואיי טרגוסה, וכן שונית המחסום הגדולה - שונית האלמוגים הגדולה בעולם.

ים האלמוגים הוא גוף המים ממזרח לריף המחסום הגדול (Great Barrier Reef), תחום בפפואה גינאה החדשה מצפון, ים טסמן מדרום, ושרשראות האיים המערביים של האוקיינוס השקט במזרח. החלק האוסטרלי של ים האלמוגים כולל את גבול האזור הכלכלי הבלעדי כגבול המזרחי. ים האלמוגים מארח מגוון רב של מאפיינים גיאומורפיים ואוקיינוגרפיים, מה שמוליד בתי גידול ומערכות אקולוגיות רבות, מקרקעית הים בעומק של למעלה מ-4,000 מטר ועד לצמחייה של איי אלמוגים מעל פני הים. אזור זה מארח בתי גידול חשובים ומסדרונות נדידה המקיימים מכלולים ייחודיים של אורגניזמים. רבים מהמערכות האקולוגיות והתהליכים האקולוגיים של ים האלמוגים נותרו לבדיקה ולתיאור באמצעות מחקר מדעי.

האיים שבים האלמוגים מצויים בשליטת אוסטרליה, ומנוהלים על ידי מחלקת איכות הסביבה של אוסטרליה.

שטח הים הוא 4,791,000 קמ"ר.

## ראו גם
* קרב ים האלמוגים
* טריטוריית איי ים האלמוגים

## קישורים חיצוניים

* 

## הערות שוליים

קטגוריה:ימים באוקיינוס השקט
קטגוריה:אוסטרליה: ימים
קטגוריה:ימים שוליים
קטגוריה:מרכז האינדו-פסיפי
*
אבי מזרחי

**אבי (אברהם) מזרחי** (נולד ב-26 בדצמבר 1957) הוא אלוף במילואים בצה"ל, שכיהן בתפקידו האחרון בצה"ל כמפקד פיקוד המרכז. בעבר פיקד, בין היתר, על זרוע היבשה, ושימש ראש אט"ל, מפקד עוצבת געש, מפקד עוצבת נתיב האש ומפקד חטיבה 401. אחרי הפרישה מצה"ל שימש כסמנכ"ל באלביט מערכות וכמנכ״ל חברת יוויז׳ן.

## ביוגרפיה
מזרחי נולד בקריית ים, למשפחה שמוצאה מטורקיה. בוגר הפנימייה הצבאית לפיקוד של בית הספר הריאלי בחיפה.

מזרחי התגייס לצה"ל בשנת 1975, בחר לשרת בחטיבת גולני, עבר את הגיבוש ליחידות החטיבתיות והתקבל לסיירת גולני. בגולני עבר מזרחי מסלול הכשרה כלוחם ובהמשך עבר לשרת בחיל השריון, שם התקדם בסולם התפקידים. בין היתר שימש שם כמפקד מחלקה וכמפקד פלוגה בעוצבת יש"י וכמפקד פלוגה בחטיבה 460. בשנת 1982 השתחרר משירות פעיל ועד 1988 עבד כאיש אבטחה מטעם השב"כ בחו"ל. בשנת 1988 שב לשירות קבע. בהמשך שימש כסמג"ד בחטיבה 500, כמפקד גדוד 126 "נחשון", גדוד טנקים מסוג מרכבה, וכסגן מפקד חטיבה 460. בתפקידו הבא שימש כמפקד קורס קציני שריון ולאחר מכן מונה למפקד חטיבה 679, חטיבת שריון במילואים. לאחר מכן שימש כמפקד מרכז שריון בבאלי"ש (כיום מל"י) וכמפקד חטיבת עקבות הברזל. כמו כן, שימש כנספח היבשה בארצות הברית בדרגת אל"ם.

עם שובו לישראל הועלה לדרגת תא"ל ושימש מפקד עוצבת נתיב האש ומפקד קורס מ"פים ומג"דים. בתפקידו הבא שימש כמפקד עוצבת געש, ולקח חלק במבצע חומת מגן. לאחר מכן שימש כראש מטה מפקדת זרוע היבשה. באפריל 2005 קודם לדרגת אלוף ומונה לתפקיד ראש אגף הלוגיסטיקה, הרפואה והמרכזים (כיום אגף הטכנולוגיה והלוגיסטיקה), בין היתר במהלך מלחמת לבנון השנייה. ב-20 בדצמבר 2007 מונה מזרחי לתפקיד מפקד זרוע היבשה במקום האלוף בני גנץ ובאוקטובר 2009 מונה למפקד פיקוד המרכז.

במרץ 2012 סיים מזרחי את תפקידו כמפקד פיקוד המרכז, ויצא ללימודים בארצות הברית. עם שובו, השתחרר מצה"ל, וחודשיים אחר כך מונה לסמנכ"ל העוסק בשיווק בינלאומי בחברת "אלביט מערכות". באפריל 2019 הודיע על עזיבתו את החברה ומונה לשמש כמנכ״ל חברת יוויז׳ן, תפקיד אותו מילא עד אוגוסט 2024. משנת 2017 משמש כיו"ר עמותת בהשקט ובבטחה.

מזרחי בעל תואר ראשון במנהל עסקים ומדעי המחשב מטעם "אוניברסיטת פייס" בניו יורק, ארצות הברית.

נשוי לברכה, מורה להיסטוריה, ואב לשלוש בנות. מתגורר בזכרון יעקב.

## קישורים חיצוניים

* ידיעה על החלפתו בפיקוד זרוע היבשה, כולל אבני דרך בקריירה הצבאית, אתר יד לשריון
* 
* 
* 
* 
* 
* בן כספית, נפתלי בנט גילה הרבה יותר מציניות פוליטית בעניין שחרור האסירים, סופהשבוע, 3 בנובמבר 2013
* 

## הערות שוליים

קטגוריה:לוחמי סיירת גולני
קטגוריה:מפקדי עוצבת געש
קטגוריה:מפקדי חטיבה 401
קטגוריה:מפקדי אוגדת הבשן
קטגוריה:נספחי זרוע היבשה בארצות הברית
קטגוריה:אלופי צה"ל בוגרי הפנימייה הצבאית לפיקוד חיפה
קטגוריה:מפקדי עוצבת יפתח
קטגוריה:מפקדי קורס מפקדי פלוגות ומפקדי גדודים
קטגוריה:ראשי מטה זרוע היבשה
קטגוריה:מפקדי זרוע היבשה
קטגוריה:ראשי אט"ל
קטגוריה:מפקדי פיקוד המרכז
קטגוריה:אלופי צה"ל
קטגוריה:עובדי אלביט מערכות
קטגוריה:בוגרי אוניברסיטת פייס
קטגוריה:זכרון יעקב: אישים
קטגוריה:חברי מפקדים למען ביטחון ישראל
קטגוריה:חברי המטה הכללי של צה"ל במלחמת לבנון השנייה
קטגוריה:ישראלים שנולדו ב-1957
עברית (הוצאה לאור)

**הוצאת עברית** היא הוצאת ספרים, שנוסדה בראשית שנת 2004 על ידי יוסף כהן, שהיה לפני כן עורך המקומון הירושלמי "כל העיר".

ההוצאה פעילה בתחומי אקטואליה, היסטוריה קרובה וספרות יפה - בעיקר מתורגמת.

מסיפרי ההוצאה:
* בתחום העיון - "גולאג" מאת אן אפלבאום, "צבא הצללים", "ערבים טובים" ו"ככר השוק ריקה" מאת הלל כהן, "מחצית ראשונה" בעריכת אורי שרצקי וברני ארדוב ועוד.
* בתחום הספרות היפה - סדרת ספרי הבלשית האפריקאית של אלכסנדר מק'קול סמית "סוכנות לבלשיות מס. 1", "ערבושית" מאת אליסיה אריאן, "השעה ה-25" מאת דייוויד בניוף, "המועמד ממנצ'וריה" מאת ריצ'רד קונדון ועוד.

באמצע 2005, בעקבות הצלחתם של ספרי ההוצאה, נחתם הסכם שיתוף פעולה עם הוצאת כתר, שבמסגרתו משתמשת "הוצאת עברית" במנגנוני ההפצה וההדפסה של הוצאת כתר, וחלק מהספרים יוצאים לאור בהפקה משותפת של שתי ההוצאות.

## קישורים חיצוניים

קטגוריה:הוצאות ספרים בישראל
קטגוריה:ישראל: חברות שהוקמו ב-2004
קטגוריה:ירושלים: חברות
מיץ' הדברג

**מיטצ'ל לי הדברג** (באנגלית: **Mitchell Lee Hedberg**; 24 בפברואר 1968 - 29 במרץ 2005) היה קומיקאי וסטאנד אפיסט אמריקאי אשר היה ידוע בהומור הסוריאלי ובצורת ההגשה הלא קונבנציונלית שלו. הדברג זכור במיוחד בצורת הדיבור הייחודית שלו, החומר שלו כלל בדרך כלל שורות מחץ קצרות וקומדיה ניתוחית (הבעת הערות על מצבי יום יום רגילים), מעורב באלמנטים של משפטים לא קוהרנטיים והיגיון לוגי מעוות. הקומדיה של הדברג ודמות הבמה שלו העניקו לו מעמד קאלט.
## ביוגרפיה

מיץ' נולד בסיינט פול, מינסוטה, בנם של ארנולד ומארי הדברג. הוא סיים את לימודיו בתיכון הארדינג בסיינט פול ונישא לקומיקאית הקנדית לין שואוקרופט ב-25 בפברואר 1999.

הדברג התחיל את הקריירה שלו ב-1989 בערבי מיקרופון פתוח בדרום פלורידה. שנתיים מאוחר יותר, ב-1991 הוא עבר לסיאטל, שם הפופולריות שלו גברה. למרות זאת, הדברג נתקל בקשיים מסוימים; לקח לו יותר מכמה שנים למצוא חומר בכמות מספקת. בנוסף לכך סבל הדברג מפחד במה שהיה חזק עד כדי כך שלפעמים הוא הופיע עם עיניים עצומות. הוא השיג חשיפה לאומית לראשונה ב-1996, כאשר הופיע ברצועה היוקרתית של "רק בשביל הצחוקים קומדי פסטיבל" ששודרה בקומדי סנטרל. הדברג הופיע בלייט נייט שואו של דייוויד לטרמן עשר פעמים והפך לאחד הקומיקאים האמריקאים המצליחים ביותר.
הדברג יכול היה להישמע כקולו של ג'ימי ג'ונס בפרסומות רדיו במהלך החודשים שקדמו למותו ואחריו. הוא תרם את קולו גם לקמפיין הפרסומת של ה"אטלנטה פראשרס" (קבוצת הוקי) במהלך 2002–2003. כל מופע של סיבוב ההופעות "האינוסמניאק" בראשות חבריו של הדברג ושותפו לשעבר לסיבובי הופעות, כללו רוסט להדברג בסוף כל מופע. בשנת 2004 הוא עשה סיבוב הופעות משותף עם סטיבן לינץ'. בשנת 2005 שיחק לצד הית' לדג'ר בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק.

מאוחר בערב של ה-25 במרץ 2005 הדברג נמצא מת בחדרו בליבינגסון שבניו ג'רזי. מותו הוכרז לראשונה על ידי הווארד סטרן בתוכנית הבוקר שלו ואושר על ידי העיתונות בסיינט פול מאוחר יותר באותו היום. הדברג היה ידוע כמשתמש בסמים, תוך כדי שהוא מתייחס לכך בכמה מהבדיחות שלו ("I used to do drugs. I still do, but I used to, too"), ואפילו נעצר באוסטין שבטקסס במאי 2003 על החזקת הרואין. הוא גם נולד עם מום לב שבגללו קיבל טיפול אינטנסיבי כילד. בהתחלה עלתה ההשערה שהדברג מת כתוצאה ממצב הלב שלו, עד שמשרד הבחינה הרפואית של ניו ג'רזי פרסם כי מותו נגרם בשל "הרעלת סמים מרובה", כולל קוקאין והרואין.

## סגנון
כתוצאה מפחד הבמה שלו, הופיע הדברג בדרך כלל כשהוא מרכיב משקפי שמש, וכשראשו מורכן ושיערו מסתיר את פניו, או עם עיניים עצומות כדי להימנע מליצור קשר עין עם הקהל. לעיתים קרובות הוא הופיע עם הגב לקהל.

## דיסקוגרפיה

*Strategic Grill Locations (1999)
* Mitch All Together (2003)

## קישורים חיצוניים

* 
* 

## הערות שוליים

קטגוריה:קומיקאים אמריקאים
קטגוריה:אמריקאים שנולדו ב-1968
קטגוריה:אמריקאים שנפטרו ב-2005
מיצב וידאו

**מיצב וידאו** (באנגלית: **Video installation**) הוא ז’אנר באמנות עכשווית המשלב טכנולוגיית וידאו (הקרנה או תצוגה במסכים) עם אמנות המיצב, תוך לקיחה בחשבון של ההיבטים של הארכיטקטורה שמסביבו. מיצב וידאו מתקיים במרחב פיזי כשעצם העמדתו משנה את המרחב עצמו ובכל פעם שמיצב הווידאו מוקם בחלל אחר הוא משנה את החלל ומשתנה ביחס לחלל בו הוא מוצב. שימוש בטכנולוגיית וידאו במיצבים היא שכלול של עבודת המיצב ופיתוח עוד ממדים לעבודת האמנות.

## אודות
מיצב וידאו הוא חלק מגמה שהחלה בשנות השישיים באמנות של חיות (liveness) שכללה אמנות גוף, אמנות אדמה, מיצג ומיצב באופן כללי. אמניות אלו החלו לחקור את הביטויים של הכאן ועכשיו בעזרת שימוש במרחב הפיזי ובטכניקות נוספות. מיצב הווידאו מאפשר ליצור, יותר מסוגי אמנות אחרים, מניפולציות ובדיות של הזמן והמקום הפיזי בו עבודת הווידאו מוצבת. על כן, מיצב הווידאו במיוחד מאפשר חוויה שהיא לא רק אינטלקטואלית אלא גם גופנית.

מיצב וידאו קורה בזמן ומקום מסוים ודורש מהצופה, במקרים שבהם הוא רחב היקף, לעבור תהליך הכולל צפייה בווידאו, שיטוט בין החלקים השונים של העבודה (עבודות רבות מורכבות ממספר אובייקטים בנוסף למסכים) ותהליך עיבוד עבודת האמנות. אתגר נוסף הוא ההצבה בחלל מוזיאון או גלריה ביחס לעבודות מיצב אחרות, כיצד עבודה אחת לא פוגעת בצפייה בעבודות אחרות. אחת האסטרטגיות העיקריות המשמשות אמנים העוסקים במיצב ווידאו היא שילובו של החלל כמרכיב מפתח במבנה הנרטיבי. בדרך זו, הסצנות נפרשות פיזית זו לצד זו בהקרנות מרובות, בשונה מזו לאחר זו בהקרנה יחידה (כפי שהן במבנה קולנועי קלאסי). כך יכול הצופה לשקוע לתוך החוויה המקיפה אותו. במצב זה, הצופה ממלא תפקיד פעיל כאשר הוא יוצר את רצף הנרטיבים על ידי שוטטות בחלל. לפעמים, הרעיון של השתתפות הקהל מועצמת אף יותר על ידי יצירת מיצב וידאו אינטראקטיבי.

מיצב הווידאו נולד יחד עם אמנות הווידאו בשנות ה-70, והוא גדל בפופולריות ככל שטכנולוגיית ייצור הווידאו הדיגיטלי הפכה נגישה יותר. בתחילה אמנים השתמשו בכלים טכנולוגיים של גופי תקשורת בארצות הברית או בנו בעצמם סינתסייזרים. כיום, מיצב הווידאו הוא ז’אנר אמנותי נפוץ ביותר ונתן לראותו במגוון של סביבות – מגלריות ומוזיאונים ועד לעבודות הנעשות במרחב הציבורי, ומותאמות לנוף העירוני או מוקרנות על גבי אלמנטים בטבע.

אחד מחלוצי השימוש במיצבי וידאו היה האמן הקוריאני / אמריקאי נאם ג'ון פייק שעבודותיו מאמצע שנות השישים השתמשו בצגי טלוויזיה מרובים, בסידורים פיסוליים. אמנים מרכזיים נוספים הידועים במיצבי וידאו שלהם כוללים את ביל ויולה, גארי היל, טוני אורסלר, סאם טיילור ווד, שירין נאשט ופיפילוטי ריסט ואחרים.

## גלריית תמונות

Electrinic Superhighway.jpg|נאם ג'ון פייק, אוטוסטרדה אלקטרונית, 1955, מיצב וידאו, המוזיאון לאמנות אמריקאית, וושינגטון
Einat Amir, Our Best Intentions, 2013.jpg|עינת עמיר כמיטב יכולתנו, 2013, מיצב וידאו, מוזיאון פתח תקווה
Ofri Cnaani, Public Notice, 2011 (Live Cinema Performance at the BMW Guggenheim Lab with Cheryl Kaplan).jpg|עפרי כנעני, מיצב וידאו, Public Notice, 2011
Ron Arad 720 002.JPG|רון ארד מיצב וידאו, 2002, מוזיאון ישראל


## ראו גם
* מיצב
* וידאו ארט

## קישורים חיצוניים

## הערות שוליים

קטגוריה:טכניקות אמנותיות
קטגוריה:מיצב
קטגוריה:וידאו ארט
ס.נ. גואנקה

**סאטיה נאראיין גוֹאֶנְקָה** (30 בינואר 1924 - 29 בספטמבר 2013) היה מורה למדיטציית ויפאסנה במסורתו של סיאג'י או-בה-קין  (1971-1899) מבורמה (מיאנמר). מוצא משפחתו מהודו, אך גואנקה נולד והתחנך בבורמה. במהלך חייו שם התוודע לאו-בה-קין ולמד ממנו את טכניקת הוויפאסאנה. בשנת 1969, לאחר שקיבל הכשרה ממורהו במשך ארבע-עשרה שנה, התיישב גואנקה בהודו והחל ללמד ויפאסנה.

במדינה השסועה עדיין בין כתות ודתות שונות, משכו הקורסים של גואנקה אנשים מכל קצות החברה בהודו. הטכניקה שמלמד גואנקה מייצגת מסורת ששורשיה במשנתו של בודהה. גואנקה מדגיש כי "בודהה מעולם לא לימד דת, אלא דהרמה, הדרך לשחרור, שהיא אוניברסלית". נאמן לאותה מסורת, גישתו של גואנקה היא שוויונית ואינה כיתתית. גואנקה לימד עשרות אלפי אנשים ביותר מ-300 קורסים בהודו ובארצות אחרות, במזרח ובמערב. בשנת 1982 הוא החל למנות מורים-עוזרים שיסייעו לו לעמוד בדרישה הגוברת והולכת לקורסים. תחת הדרכתו הוקמו מרכזי מדיטציה בהודו, ארצות הברית, אוסטרליה, ניו זילנד, צרפת, אנגליה, יפן, סרי-לנקה, תאילנד, בורמה, נפאל ומדינות רבות נוספות.

## ויפאסנה בישראל
בישראל קיימים קורסי ויפאסנה בשיטת ס.נ. גואנקה מאז תחילת שנות התשעים. כמיטב המסורת נערכים הקורסים על ידי מורים, מדריכים, מסייעים ומנהלי קורס מתנדבים. בשנים האחרונות נערכו לאורך כל השנה קורסים בקיבוץ בית זרע שבאזור הכנרת ובחצבה, והחל מסתיו 2014 נלמדים הקורסים במרכז החדש שנבנה בקיבוץ דגניה, המרכז נחנך רשמית ב-12 בדצמבר 2014, בבוקרו של סיום הקורס העשירי שנערך בו. עד היום לקחו חלק בקורסים בישראל כ-10,000 ישראלים. אחד מתלמידיו המפורסמים בישראל הוא הפרופ' יובל נח הררי, שאף הקדיש לו את ספרו ההיסטוריה של המחר.

## קישורים חיצוניים

* 
* ראיון עם ס.נ. גואנקה באתר העמותה לוויפאסנה בישראל
* 

קטגוריה:מדיטציה
קטגוריה:בורמזים
קטגוריה:בודהיסטים
קטגוריה:ילידי 1924

קטגוריה:נפטרים ב-2013
דיכוגמיה

[ממוזער|280px|במין [שושנון כתום מזויף הצעירים מתחילים את חייהם כנקבות והנקבות הבכירות מחליפות מין לזכרים.]]
**דיכוגמיה** (Dichogamy) היא מצב של הפרדה בזמן בין ביטוי התכונות הנקביות והזכריות באורגניזמים דו-מיניים. דיכוגמיה קיימת בדגים ובחלזונות מסוימים, ובחלק ניכר מצמחי הפרחים.
דיכוגמיה גם נקראת **חילופי זוויג** - החלפת מין מזכר לנקבה או להפך.

## זואולוגיה
### דיכוגמיה בדגים
בדגים ישנם מינים החיים בקבוצות של נקבות וכולם נולדים כנקבות ורק זכר אחד עומד בראשם, כשזכר מת או נעלם משנה אחת הנקבות את מינה לזכר ומעתה הוא השליט היחיד בקבוצה. ישנם מינים שבהם המצב הפוך - כולם נולדים כזכרים והגדול ביותר הופך לנקבה במקום הקודמת. דוגמה למין כזה בישראל הוא פזית ים סוף. דגי פזית ים סוף מתחילים את חייהם כנקבות. הפזיות חיות במים הפתוחים בקרבת השונית בלהקות צפופות הנשלטות על ידי זכר בודד, שהוא הפרט הגדול ביותר בלהקה. במקרה שהזכר השולט נטרף או נעלם, תהפוך הנקבה הגדולה ביותר בלהקה לזכר תוך כמה שבועות. 

במצבים של מונוגמיה או במצבים שבהם ההזדווגות היא אקראית, למשל באלמוגים, הצלחתה הרבייתית של הנקבה תלויה בגודלה יותר מאשר אצל הזכר, שכן העלות האנרגטית של ייצור ביצים גבוהה מזו של ייצור זרע. במצב זה עם העלייה בגודל הגוף יועדף חילוף זוויג מזכר לנקבה. לדוגמה הדג שושנון אילתי, החי בזוגות בין זרועות שושנת ים: הנקבה גדולה מן הזכר ותוקפנית ממנו כלפי דגים החודרים לנחלתה. אם הנקבה נטרפת הזכר הופך לנקבה בזמן קצר וזכר צעיר אחר יחדור לנחלה ויהפוך לבן זוגה. דוגמאות מעין אלו של חילוף זוויג המתרחש פעם אחת בחיי הפרט אופייניות לדגים. החלפת זוויג דו–כיוונית נדירה בדגים.

### דיכוגמיה בחלזונות
בחלק ממיני החלזונות ובמיוחד בחלזונות המים אין הבדל בין זכר לנקבה ולכל חלזון תאים זכריים ונקביים ויכול להטיל ביצים מופרות מהם יצאו החלזונונים הצעירים דומים להוריהם

## בוטניקה
### דיכוגמיה בצמחי הפרחים
בפרחים דו-מיניים, דיכוגמיה היא מצב שבו קיים פער בזמן בין חיוניות העלי לבין חיוניות האבקנים. דיכוגמיה היא מנגנון חשוב למניעה או צמצום של האבקה עצמית.

מידת החפיפה בזמן בין פעילות הצלקת והאבקנים משתנה בין צמחים שונים. ישנם צמחים שבהם הפרדה מוחלטת בזמן בין הפונקציה הזכרית לבין הפונקציה הנקבית, דבר המונע לחלוטין את אפשרות ההאבקה העצמית. בצמחים אחרים קיימת חפיפה חלקית בין שתי הפונקציות, דבר שמאפשר לעיתים אחוז מסוים של האבקה עצמית, שיכולה לפצות על היעדרה של האבקה זרה. בצמחים רבים משתנה משך החיוניות של איברי הרבייה, בהתאם לשיעור ההאבקה: אבקנים שלא התרוקנו מאבקה, יאריכו ימים יותר מאבקנים ריקים; צלקת שלא קיבלה אבקה, תאריך ימים יותר מאשר צלקת שהואבקה. התאמה זו יוצרת אופטימיזציה של שיקולי עלות-תועלת עבור הצמח: כשההאבקה מהירה ויעילה, רקמות הצמח חיות זמן קצר בלבד, וכך חוסכות לצמח משאבים; כשההאבקה אינה יעילה, רקמות הצמח חיות זמן רב יותר, וכך מגבירות את הסיכוי להצלחת ההאבקה.

ברוב הפרחים הדיכוגמיים, האבקנים מבשילים לפני הצלקות, מצב המכונה **פרוטאנדריה** (protandry). המצב ההפוך, שבו הצלקות מבשילות לפני האבקנים, מכונה **פרוטוגיניה** (protogyny).

## ראו גם
*האבקה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:רבייה בבעלי חיים
קטגוריה:רבייה בצמחים
The Best Of - Volume 1

**The Best Of - Volume 1** הוא אלבום אוסף מאת להקת המוזיקה האלקטרונית הבריטית דפש מוד, שיצא בנובמבר 2006.

האלבום מכיל סינגלים מכל האלבומים של הלהקה, למעט שירים מהאלבום "Black Celebration" ושירים שמבוצעים על ידי מרטין גור.

מלבד שירים שהושמעו קודם לכן, האלבום מכיל סינגל חדש בשם "Martyr". השיר הוקלט יחד עם האלבום האחרון, "Playing The Angel", אך בסופו של דבר לא נכלל באלבום. בקרב המעריצים השיר ידוע בשמו הקודם, אם כי הלא-רשמי, "Martyr For Love".

שם האלבום (Volume 1) מרמז על כך שהאלבום מהווה חלק ראשון מסדרת אלבומי אוסף.

## רשימת השירים
**בסוגריים - שם האלבום המקורי של השיר**



*כל השירים מבוצעים על ידי דייב גהאן, ולא נכלל אף שיר שמבוצע על ידי מרטין גור.
*כל השירים נכתבו על ידי מרטין גור, למעט שירים 2 ו-17 שנכתבו על ידי וינס קלארק, ושיר 9, שנכתב על ידי דייב גהאן, אנדרו פילפוט וכריסטיאן אגנר.

## <small>סינגלים</small>

## קישורים חיצוניים

* The Best Of - Volume 1 באתר הרשמי של הלהקה

קטגוריה:אלבומי וידאו מ-2006
קטגוריה:אלבומי דפש מוד
קטגוריה:אלבומי אוסף וידאו קליפים
קטגוריה:אלבומי אוסף באנגלית
שי בירוק

**שי בירוק** (נולד ב-15 ביוני 1984 באתיופיה) הוא כדורגלן עבר ישראלי ששיחק בעמדת הקשר. נחשב על ידי רבים לכישרון שלא מומש.

## קריירת מועדונים
בירוק נולד באתיופיה ובגיל שש עלה לישראל. בגיל תשע החל לשחק בקבוצת הילדים של בית"ר נס טוברוק בנתניה.

בשנת 2001 עבר לקבוצת הנערים של אייאקס אמסטרדם בעקבות משחק מול הפועל כפר סבא בו נכח מגלה כישרונות של המועדון. באייאקס הוא שיחק לצידו של דניאל דה רידר. כשהיה בן 16 רכשה טוטנהאם הוטספר את הזכות להחתימו תמורת מיליון דולר.

בגיל 17 עבר לקבוצת הנוער של מכבי חיפה והיה סגן מלך השערים של ליגת העל לנוער עם 21 כיבושים. באוגוסט 2002 השתתף לראשונה במשחק בוגרים של מכבי חיפה. בספטמבר 2003 שיחק לראשונה בליגת העל בכדורגל, וגם כבש את אחד השערים בניצחון מכבי חיפה 0–4 על בית"ר ירושלים. הוא היה חלק מהקבוצה שזכתה באליפות הליגה בשנים 2003/2004, 2004/2005 ו-2005/2006, אך לרוב שולב כשחקן מחליף.

בעונת 2006/2007 שיחק במכבי נתניה הגיע איתה למקום השני אך אכזב ביכולתו ושוחרר מהקבוצה. בעונה שלאחר מכן חתם בהפועל באר שבע, במדיה שותף בשבעה משחקי ליגה בלבד. ביולי 2008 חתם בהפועל בני לוד לשנתיים, אך שוחרר מהמועדון לאחר חודשיים, מכיוון שלא הגיע לכמה אימונים.

לאחר שלא שיחק כשנתיים החל להתאמן בהפועל אשקלון, תחת הדרכתו של המאמן גיא עזורי, אך לא היה רשום במועדון. לאחר כחצי שנה, ב-13 בינואר 2011, חתם רשמית בקבוצה.

בקיץ 2011 חתם בהפועל כפר סבא, במדיה שיחק עד ינואר 2012.

## נבחרות ישראל
במדי נבחרת נערים ב' עד גיל 16 של ישראל רשם שש הופעות. במדי נבחרת הנוער של ישראל רשם בירוק שמונה הופעות ושלושה שערים. במדי הנבחרת הצעירה עד גיל 21 רשם שלוש הופעות.

## קישורים חיצוניים

* עמוד השחקן, באתר מכבי חיפה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר טוברוק
קטגוריה:כדורגלני מכבי חיפה
קטגוריה:כדורגלני מכבי נתניה
קטגוריה:כדורגלני הפועל באר שבע
קטגוריה:כדורגלני הפועל בני לוד
קטגוריה:כדורגלני הפועל אשקלון
קטגוריה:כדורגלני הפועל כפר סבא
קטגוריה:עולים בשנות ה-1980
קטגוריה:ישראלים ילידי אתיופיה
קטגוריה:ישראלים שנולדו ב-1984
סמרגון

**סמרגון** (בבלארוסית: **Смаргонь**, ברוסית: **Сморгонь**, בפולנית: **Smorgonie**, בליטאית: **Smurgainys**, ביידיש: **סמאָרגאָן**) היא עיר ועיירה לשעבר במחוז גרודנו בבלארוס. אוכלוסיית העיר היא כ-35,800 תושבים (נכון לשנת 2023), והיא מורכבת מבלארוסים, פולנים, רוסים ויהודים בודדים. העיר נודעה כמרכז יהודי חשוב בפלך וילנה בליטא מן המאה ה-17 ועד השואה.

## היסטוריה
העיר נזכרת לראשונה ב-1503 בנחלת אצילי בית זינוביץ' הפולניים תחת שלטון הממלכה המאוחדת של פולין וליטא. במאה ה-17 הוקם בעיר מרכז לאילוף דובים, ששלח דובים מאולפים לכל ערי אירופה, כולל לחצרות המלכים והדוכסים בפריז. מאז הדוב המאולף משמש כסמל העיר. ב-1793 בחלוקת פולין צורפה לאימפריה הרוסית. באותן שנים התקבע אופייה של העיירה כשטעטל. בשנת 1812 במקום זה נפוליאון העביר את הפיקוד על הצבא בחזית הרוסית לז'ואקים מירא.

בשנת 1827 הסכים הרב מנשה מאיליה לקבל עליו את תפקיד רב העיר בעיר, אך לאחר כשנה וחצי התפטר משום שנדרש שלא לדבר כנגד גזרת הקנטוניסטים. במפקד אוכלוסין משנת 1897 נמצא כי 85% מתושביה היו יהודים. בתרס"ד (בערך 1904) נבחר יהודה ליב גורדין לכהן כרבה של העיר. הוא הקים בה ישיבה, בה למדו כמאתיים תלמידים, ובראשה העמיד את הרב זלמן יוסף אשינובסקי. 

ב-1908 פתחו אבא גורדין ואחיו זאב גורדין בית ספר עברי ראשון בסמורגון בשם "עבריה", בהשראת "יאסניה פוליאנה" של לב טולסטוי. בבית ספר זה הנהיגו האחים שיטות לימוד חדשניות, כמו עברית בעברית ורעיונות של קדמה חברתית. למוסד ולאחים גורדין יצא שם טוב ברחבי "תחום המושב", מה שהוביל לסיקור נרחב ולביקורים תכופים מצד רבים מקרב הקהילה היהודית. שיטתם הפדגוגית כבשה את לבם של מחנכים עבריים מרכזיים כשמואל לייב גורדון, יצחק אלטרמן ויצחק אפשטיין.

בשנת 1915 במלחמת העולם הראשונה עבר קו החזית דרך העיר והיא נהרסה כמעט לחלוטין כשרוב תושביה הוגלו ממנה. יהודים גולים מצאו מקלט בקאזאן, חרקוב, יקטרינוסלב (היום דניפרו) ורוסטוב על הדון. כשנכבשה העיר על ידי פולין ב-1922 היא שוקמה וחלק מתושביה חזרו אליה.

ב-1939 צורפה העיר לברית המועצות בהתאם להסכם ריבנטרופ–מולוטוב. הסובייטים התחילו מיד בטיהורים אידאולוגיים, הגלו פולנים רבים לסיביר, ושינו את שמות כמעט כל הרחובות לשמות סובייטיים, תהליך שנמשך ביתר שאת לאחר המלחמה. ב-26 ביוני 1941 נכבשה העיר בידי הגרמנים, שריכזו את כ-2,300 יהודיה בגטו שהוקם בה. על יהודי העיר הוטלו גזירות שונות, ובהן עבודות כפייה מגיל 12, וחלקם נרצחו בימי הכיבוש הראשונים. בהמשך, נרצחו חלק מיהודי הגטו שבעיר בזילונקה, המרוחקת מספר קילומטרים מסמרגון, ואחרים נשלחו לעבודות כפייה באסטוניה ובלטביה. באפריל 1943 שולחו אחרוני יושבי גטו סמרגון לפונאר.

לאחר המלחמה שבו לעיר יהודים בודדים, והגיעו אליה יהודים נוספים מאזורים אחרים בבלארוס. עד 1944 נכללה העיר באזור וילייקה ובמחוז גרודנו. משנת 1944 עד 1960 הייתה חלק ממחוז מולודצ'נו, ומשנת 1960 חלק ממחוז גרודנו. בשנות ה-70 התחילו להיבנות שיכונים מודרניים בעיר, ובית הקברות היהודי בה נהרס. ב-1989 נמנו בעיר 55 יהודים.

## קישורים חיצוניים

* 
* אבא גורדין (עורך), **סמורגון**, תל אביב תשכ"ו (
* אתר זיכרון לקהילת סמרגון
* 
* 
* 
* 

קטגוריה:מחוז גרודנו: ערים
קטגוריה:גטאות בבלארוס
קטגוריה:יישובים שהוקמו במאה ה-16
חוג נוער

**חוג נוער** הוא מסגרת ייחודית לבני נוער שוחרי טיולים. מטרת החוג היא קיום מסגרת לטיול ולחינוך מתמשך לשמירת טבע ולאהבת הארץ. החוגים מורכבים מבני נוער מכל רחבי הארץ החברים בחוג לאורך זמן. כל חוג נוער פועל מטעם בית ספר שדה מסוים של החברה להגנת הטבע.
שמאל|ממוזער|230px|חוג נוער גולן וחרמונים מטייל בהרי אילת. ינואר, 2006.

## פעילות החוג

בחוג חברים בדרך כלל בני נוער בכיתות ט'-יב' ולהם זוג מדריכים מצוות בית ספר שדה המתכננים ומבצעים את הפעילות לאורך השנה. במסגרתו, בני הנוער יוצאים לטיולים אחת לחודש או במהלך חופשות בית הספר.

הטיולים נמשכים יותר מיום אחד, כאשר הלינה והבישול מתבצעים בשטח. את הציוד האישי והקבוצתי כולו סוחבים חברי החוג בתרמילים על הגב.

## ראו גם
* בית ספר שדה
* החברה להגנת הטבע
* חנש"מ

## קישורים חיצוניים
* חוגי הנוער שמארגן בית ספר שדה שדה-בוקר

קטגוריה:ישראל: ארגוני נוער
פיורדלנד

[שמאל|ממוזער|250px|אגם [מאריאן בפארק לאומי פיורדלנד שבשטח האזור]]
**פיורדלנד** (באנגלית: **Fiordland**; מילולית: **ארץ הפיורד**) הוא אזור גאוגרפי בניו זילנד, הממוקם בצדו הדרום-מערבי של האי הדרומי, אחד משני האיים העיקריים המרכיבים את המדינה. חבל הארץ, המשתרע על פני השליש המערבי של חבל סאות'לנד, מנוהל רובו ככולו על ידי הפארק הלאומי פיורדלנד, ששטחו 12,607 קילומטרים רבועים – הפארק הלאומי הגדול ביותר בניו זילנד ואחד מהגדולים בעולם. באזור מתגוררים בני אדם מעטים, והוא האזור המדולל ביותר מבחינת אוכלוסייה מכל האזורים היבשתיים בניו זילנד. 

רוב השטח מכוסה על ידי הרים גבוהים, פסגות מושלגות, אגמים עמוקים ועמקים צרים. הפיורדים הרבים הפזורים ברחבי האזור הקנו למקום את שמו. מקור המילה "פיורד" (fjord) בשפה הנורווגית, ופירושה הוא עמק שהועמק על ידי קרחון יבשתי או רעש אדמה, בדרך כלל עם שוליים תלולים, שממשיך מתחת לפני הים.

עקב פני השטח התלולים, כמויות הגשמים הרבות והצמחייה הצפופה רוב השטח הפנימי של הפיורדלנד איננו נגיש. כתוצאה מכך החבל ידע התיישבות ופעילות אנושית מזערית למדי. הקמת יישובים, סלילת דרכים, ציד ודיג, כריתת עצים וכריית מחצבים נעשו באופן מוגבל בלבד. על כן פיורדלנד מהווה דוגמה לאזור טבע בראשיתי יוצא דופן המעוטר בשורה של מינים אנדמיים הייחודיים לאזור, חלק מצויים בסכנת הכחדה.

בפיורדלנד שוכנים כמה פיורדים יודעים, המכונים באופן מסורתי "סאונד" (Sound) אף שגאוגרפית הם אינם כאלו (ככלל, סאונד רחב יותר מפיורד). מתוך שנים עשר הפיורדים העיקריים שבחוף המערבי של החבל אל האוקיינוס, המילפורד סאונד הוא המוכר, הנגיש והפופולרי ביותר לתיירות. דרומה משם מצוי פיורד ידוע נוסף, הדאוטפול סאונד, אשר גדול בהרבה מהמילפורד אך פחות נגיש ומתויר ממנו. באזור נמצאים גם שני מפלים בולטים, בראון וסאת'רלנד, מאות מטרים גובהם. שני מפלים אלו הם מהגבוהים בניו זילנד בכלל ובעולם בפרט. לצדם החבל מתגאה גם בשלושת האגמים העמוקים במדינה: אגם טה אנאו, אגם האורוקו ואגם מאנאפואורי. טה אנאו הוא גם האגם השני בגודלו בניו זילנד, ולצידו מצוי בחבל גם האגם הרביעי בגודלו במדינה, אגם ואנקה.

## קישורים חיצוניים

* תמונות מהפארק הלאומי ארץ הפיורד 

קטגוריה:ניו זילנד: גאוגרפיה
קטגוריה:האי הדרומי
גן החיות של סן דייגו

**גן החיות של סן דייגו** (אנגלית: San Diego Zoo) אשר הוקם בשנת 1915, הוא גן החיות הגדול בעולם. גן החיות של סן דייגו שוכן, לצד גנים ומוזיאונים שונים, בפארק בלבואה שבסן דייגו, קליפורניה. הגן מכיל קרוב ל-4,000 בעלי חיים מכ-800 מינים שונים. גן החיות מופעל באופן פרטי על ידי "החברה הזואולוגית של סן דייגו" שהיא מוסד ללא כוונת רווח.

גן החיות מכיל בין השאר אזור מיוער גדול, נהר ארוך, לונה פארק קטן ומוזיאון להיסטוריה של חיות. הגן מציע למבקרים אפשרות לסיור ממונע המגיע לכ-75% משטחי הגן.

בנוסף, בביתנים שונים בגן נערכים מופעים שונים, גם כאלה שאינם קשורים לחיות.

באפריל 2005, צולם במקום אני בגן החיות, הסרטון הראשון שהועלה לאתר יוטיוב.

## גלריה

קובץ:San Diego zoo, California, USA (44555563474).jpg|דוב לבן
קובץ:San Diego Zoo April 2013 16.JPG|פילים אפריקנים
קובץ:Sa-indianrhino-2.jpg|קרנף הודי
קובץ:Camels - panoramio (2).jpg|מטפלים מנהיגים גמלים בגן
קובץ:Komodo Dragons.jpg|דרקוני קומודו
קובץ:Yellow-billed Stork RWD3.jpg|חסידן ורוד


## קישורים חיצוניים

* 

* 

סן דייגו
קטגוריה:סן דייגו
מיק טיילור

**מייקל קווין "מיק" טיילור** (באנגלית: **Michael Kevin "Mick" Taylor**; נולד ב־17 בינואר 1949) הוא מוזיקאי אנגלי, הידוע בעיקר בזכות היותו גיטריסט בלהקות הרוק "John Mayall's Bluesbreakers" (בשנים 1966–1969) ו"הרולינג סטונז" (בשנים 1969–1974). טיילור ניגן עם הרולינג סטונז בכמה מאלבומיהם הטובים ביותר ועזב את הלהקה, ככל הנראה, בשל חיכוכים עם קית' ריצ'רדס ועל הקרדיט לכמה משיריה של הלהקה, שנגזל ממנו שלא בצדק, לדעתו. אחרי תקופת חברותו בלהקה שימש טיילור נגן אורח ונגן אולפן עם מספר מוזיקאים בולטים, ובהם בוב דילן וג'ק ברוס, ואף הוציא מספר אלבומי סולו.

ב-4 ביוני 2014 התארח בהופעה ההיסטורית של הסטונז בתל אביב, וניגן בשיר "Midnight Rambler".

טיילור גרוש ואב לשתי בנות.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:אמני קולומביה רקורדס
קטגוריה:הרולינג סטונז
קטגוריה:חברי היכל התהילה של הרוק אנד רול
קטגוריה:גיטריסטים בריטים
קטגוריה:אנגלים שנולדו ב-1949
קטגוריה:אמני דקה רקורדס
רון ווד

**רונלד דייוויד ווד** (באנגלית: **Ronald David Wood**; נולד ב-1 ביוני 1947) הוא גיטריסט ובסיסט רוק אנגלי. ווד הוא חבר בלהקת הרולינג סטונז משנת 1975, ועל כך עיקר פרסומו.  נוסף על כך, השתתף בלהקת הפנים ולהקתו של ג'ף בק.

## ביוגרפיה
ווד נולד בהילינגדון, לונדון בממלכה המאוחדת. גדל בכפר הפרברי יוסלי בהילינגדון. לדבריו, דורו היה הראשון במשפחה שנולד על אדמה יבשה. שני אחיו הגדולים, ארט וטד, היו גרפיקאים וגם מוזיקאים. טד ווד נפטר בשנת 2004, וארט ווד בשנת 2006.

בשנת 2014 הופיע עם להקת הבנים וואן דיירקשן בגמר תוכנית הריאליטי הבריטית אקס פקטור.

ב-17 באוקטובר 2017 פרסם את האוטוביוגרפיה שלו "*Ronnie Wood: Artist*".

## חיים אישיים
לווד שישה ילדים. בנו הראשון, ג'סי ווד (מוזיקאי וגיטריסט) הוא בנו מאשתו הראשונה, קריסי (לבית פינדלי), דוגמנית לשעבר לה היה נשוי בין השנים 1971–1978. במהלך תקופה זו ניהל רומן עם אשתו לשעבר של ג'ורג' האריסון, פאטי בויד. פינדלי נפטרה בשנת 2005. בשנת 1985 ווד התחתן עם אשתו השנייה, ג'ו ווד (לבית קרסלייק), אם לבתו לאה ובנו טיירון. הוא גם אימץ את ג'יימי, בנה של ג'ו ווד ממערכת יחסים קודמת.

ביולי 2008 הוא עזב את אשתו למען קטיה איבנובה, אותה פגש במועדון לילה בלונדון. ווד נכנס לגמילה שוב ב-16 ביולי 2008. הוא הגיש בקשה לגירושין מאשתו ג'ו ווד, שניתן בשנת 2009.

ב-3 בדצמבר 2009 נעצר על ידי המשטרה באמצע הרחוב רון בשל תקיפה של חברתו הצעירה, דבר שכונה "אירוע ביתי".

ווד היה גלוי לב על מאבקו באלכוהוליזם; אף על פי שדיווחים בין השנים 2003–2006 הצביעו על כך שהוא היה פיכח מאז סיבוב ההופעות של הרולינג סטונס בין השנים 2002–2003, ביוני 2006 הוא נכנס לגמילה בעקבות פרק זמן בו הגביר את השימוש המוגזם באלכוהול. עד יולי 2008, ערוץ החדשות ITN דיווח כי ווד הכניס את עצמו לגמילה בסך הכל שש פעמים, בפעם האחרונה לפני חתונת בתו לאה. ווד גם החל לאסוף בולים כחלק ממסגרת השיקום שלו באלכוהוליזם.

ב-21 בדצמבר 2012 התחתן ווד בשלישית עם סאלי המפריס, בעלים של חברת הפקות תיאטרון, הצעירה ממנו ב-31 שנה. נולדו לזוג תאומות בשם גרייסי ג'יין ואליס רוז, שנולדו ביום שני ב-30 במאי 2016, יומיים לפני יום הולדתו ה-69 ב-1 ביוני 2016. בנוסף לששת ילדיו, לווד ישנם גם שישה נכדים.

ווד אובחן כחולה בסרטן ריאות בשנת 2017, דבר המחייב הסרה חלקית של ריאותיו. לדבריו, הוא סירב לכימותרפיה מכיוון שלא רצה לאבד את שיערו.

הוא אוהד מושבע של קבוצת הכדורגל האנגלית וסט ברומיץ' אלביון.

## דיסקוגרפיה
### אלבומי סולו
* I've Got My Own Album to Do (1974)
* Now Look (1975)
* Gimme Some Neck (1979)
* 1234 (1981)
* Slide on This (1992)
* Not for Beginners (2001)
* I Feel Like Playing (2010)

## קישורים חיצוניים

* 

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:גיטריסטים בריטים
קטגוריה:בסיסטים בריטים
קטגוריה:גיטריסטי רוק
קטגוריה:הרולינג סטונז
קטגוריה:חברי היכל התהילה של הרוק אנד רול
קטגוריה:אספני בולים
קטגוריה:אנגלים שנולדו ב-1947
י"א באלול

## אירועים היסטוריים ביום זה
* ה'תמ"ג – ניצחון צבא האיחוד הנוצרי בקרב וינה בפיקודו של יאן סובייסקי על הצבא המוסלמי העות'מאני
* ה'תרס"ז – הקונגרס הציוני ה-8 ננעל, לאחר ששיטת הציונות הסינתטית של ד"ר חיים ויצמן מתקבלת.
* ה'תר"ף – נוסד גדוד העבודה על שם יוסף טרומפלדור
* ה'תשכ"ח – פיגוע בתחנה המרכזית בתל אביב, על ידי מחבלים שהניחו חומר נפץ, הרוג אחד וחמישים פצועים

## נולדו
* ה'תר"ם – יעקב משה טולידאנו, רב ושר הדתות בממשלת ישראל (נפטר ב-ה'תש"ך)
* ה'תרצ"ה – חיים טופול, שחקן ישראלי (נפטר ב-ה'תשפ"ג)
* ה'תש"ה – יאיר שמיר, פוליטיקאי ישראלי
* ה'תשי"ט – הרב אורי שרקי, רב והראש למחלקה הישראלית במכון מאיר, ראש ארגון 'ברית עולם - המרכז העולמי לבני נח', רב תנועת הנוער 'עזרא'.
* ה'תשכ"ד – עמרי שרון, פוליטיקאי ישראלי

## נפטרו
* ה'תרי"א – רבי שלום יוסף פרידמן מסדיגורה (נולד ב-ה'תקע"ג)
* ה'תרמ"ג – רבי אברהם יעקב פרידמן מסדיגורה (הראשון) (נולד ב-ה'תק"ף)
* ה'תרצ"ג – ד"ר אברהם צפרוני, פילולוג, חוקר יהדות וספרות עתיקה, מתרגם, איש חינוך והעורך הראשון של כתב העת לשוננו לחקר הלשון העברית. (נולד ב-ה'תרמ"ג)
* ה'תשנ"א – הרב ד"ר קלמן כהנא, רב הקיבוץ חפץ חיים, ממנהיגי פועלי אגודת ישראל, מחותמי מגילת העצמאות
* ה'תשנ"ד – ישעיהו ליבוביץ, פילוסוף ומדען יהודי (נולד ב-ה'תרס"ג)

----

* י' באלול – י"ב באלול
* אלול

ל11
י11
י"ב באלול

## אירועים היסטוריים ביום זה
* ה'תש"ה – השחיטה הראשונה בגרמניה אחר השואה, מבוצעת במחנה העקורים ברגן-בלזן על ידי הרב שלמה זאב צווייגענהאפט
* ה'תש"ם – הוקמה ההתנחלות כוכב השחר שבמזרח בנימין
* ה'תשמ"ג – הוקמה ההתנחלות סוסיא שבדרום הר חברון
* ה'תשס"ג – פיגוע התאבדות של החמאס בטרמפיאדה ליד בסיס צריפין (9 נרצחים)

## נולדו
* ה'תפ"ט – משה מנדלסון, הוגה דעות יהודי ואבי תנועת ההשכלה (נפטר ה'תקמ"ו)
* ה'תרמ"ב – סמואל גולדווין, מפיק סרטים (נפטר ב-ה'תשל"ד)
* ה'תרס"ח – עלי שכטמן, סופר יהודי, מחשובי סופרי היידיש (נפטר ב-ה'תשנ"ו)
* ה'תרע"ו – חיים לנדאו, חבר אצ"ל וחבר הכנסת מטעם תנועת החרות
* ה'תרפ"א – משה שמיר, סופר, מחזאי, פובליציסט, חבר הכנסת ואיש ציבור ישראלי (נפטר ה'תשס"ד)
* ה'תרצ"ח – הרב מרדכי שיינברגר, מקובל ומחבר ספרים תורניים רבים, ממנהיגי ציבור חסידות אשלג 
* ה'תשט"ו – הרב יהודה גלעד, ראש ישיבת מעלה גלבוע, רב הקיבוץ לביא וחבר הכנסת לשעבר מטעם מפלגת מימד
* ה'תשל"ה – הרב חגי לונדין, ר"מ בישיבת אפיקי דעת שדרות, ממקימי ארגון קהלים, מרצה ליהדות, ראש בית המדרש בקריה האקדמית אונו, ומחבר ספרי ביאור לכתבי הראי"ה קוק וספרים נוספים.
* ה'תשס"א – יעל שלביה, דוגמנית ושחקנית ישראלית

## נפטרו
*  – רבי שמעון בן הרא"ש במגפה בטולדו
* ה'תקפ"ז – רבי שמחה בונם מפשיסחה (נולד בה'תקכ"ה)
* ה'תקפ"ח – רבי משה אליקים בריעה הופשטיין מקוזניץ.
* ה'תרכ"ה – רבי אלעזר שפירא מלנצהוט (נולד בה'תקס"ח)
* ה'תרמ"ה – הרב זאב נחום בורנשטיין, רבה של ביאלה.
* ה'תרפ"ז – הרב ישראל אבא ציטרון, רבה השני של פתח תקווה (נולד בה'תרמ"א). 
* ה'תשס"ג – אדוארד טלר, פיזיקאי יהודי אמריקאי ממוצא הונגרי, "אבי פצצת המימן" (נולד ב-ה'תרס"ח)

----

* י"א באלול – י"ג באלול
* אלול
## הערות שוליים

ל12
י12